Լոկառնո (քաղաք)

**Լոկառնո** (, , տեղի բարբառ.՝ *Lucärn*, պատմ.՝ ), քաղաք Շվեյցարիայի հարավում, Տիչինո իտալախոս կանտոնում, Լագո Մաջորե լճի հյուսիսային ափին։ Բուն քաղաքում ապրում է շուրջ 16 հազար, իսկ նույնանուն ագլոմերացիայում՝ 56 հազար մարդ։ Լոկառնոն լայն ճանաչման է արժանացել յուրաքանչյուր տարվա օգոստոսին այստեղ անցկացվող միջազգային կինոփառատոնով, ինչպես նաև 1925 թվականի հոկտեմբերին տարածքային վեճերի առնչությամբ եվրոպական մի շարք պետությունների ղեկավարների անցկացրած բանակցություններով ու համաձայնագրերի կնքումով։

Վերոնշյալի հետ մեկտեղ՝ Լոկառնոն հանքային ջրաբուժության հանրահայտ առողջարան է և տրանսպորտային կարևոր հանգույց, որը ոչ միայն նավահանգիստ ու օդանավակայան ունի, այլև ավտոմայրուղիներով ու երկաթուղով կապված է ինչպես Շվեյցարիայի, այնպես էլ Իտալիայի խոշոր բնակավայրերի հետ։

2004 թվականի հունվարին իտալացի պատմաբան Մարինո Վիգանոն հայտարարեց, որ Լոկառնոյի Վիսկոնտեո ամրոցը, ամենայն հավանականությամբ, կառուցվել է Լեոնարդո դա Վինչիի պատրաստած նախագծի հիման վրա։

## Պատմություն
Լոկառնոյի ներկայիս տարածքում մարդիկ բնակություն են հաստատել դեռևս նախապատմական ժամանակներում։ Իսկ պատմական փաստաթղթերում քաղաքն առաջին անգամ հիշատակվել է 789 թվականին։ 1342 թվականից գտնվել է Միլանի դքսության կազմում։ Վերջինիս տրոհման ժամանակաշրջանում՝ 1513 թվականին նվաճվել է շվեյցարացիների կողմից։

XIX դարում՝ մինչև 1878 թվականը, դարձել է Տիչինոյի՝ միմյանց հերթով փոխարինող երեք մայրաքաղաքներից մեկը։ Առաջին համաշխարհային պատերազմից հետո այստեղ անց է կացվել եվրոպական երկրների ղեկավարների խորհրդաժողով-վեհաժողով, որ պատմության մեջ է մտել *Լոկառնոյի կոնֆերանս* անվանումով, և որտեղ էլ որոշվել է Եվրոպայում սահմանների կարգավիճակը։

## Կլիմա

## Տեսարժան վայրեր
Շվեյցարիայի համազգային նշանակության պատմամշակութային հուշարձանների ցանկում ընդգրկված են Լոկառնոյի ինը տեսարժան վայրեր։ Դրանցից երեքը եկեղեցիներ են՝ Սան Ֆրանչեսկոն ու նախկին կուսանոցը, նոր եկեղեցին՝ Սանտա Մարիա Ասունտան՝ քահանայական կացարանով և *S. Maria in Selva*-ն՝ առընթեր գերեզմանատնով հանդերձ։ Մնացած վեց կառույցների մեջ են Վիսկոնտեո ամրոցը, որտեղ ներկայումս գործում է երկրագիտական թանգարանը,  կանտոնային գրադարանը, երկու դպրոց, պինակոտեկան և *Casorella*-ն։ Եվ ընդհանրապես՝ Լոկառնո քաղաքն ամբողջությամբ ներառված է շվեյցարական ժառանգության գույքացուցակում։ Քաղաքի հիշարժան հուշարձաններից են նաև Մադոննա դել Սասո եկեղեցին՝ իտալական Վերածննդի անվանի ներկայացուցիչ Բրամանտինոյի վրձնած որմնանկարով, արեգակնային համակարգի բազմակիլոմետրանոց մոդելը, որ պատրաստվել է իրականի մեկ միլիարդերորդի չափային համամասնություններով։ 

File:Locarno Castello Visconteo.JPG|Վիսկոնտեո ամրոցը
File:Locarno Castello Visconteo 2.JPG|Վիսկոնտեո ամրոցը
File:Santa Maria in Selva, affreschi, XV sec 02.jpg|Santa Maria in Selva-ի որմնանկարներից 
File:Santa Maria in Selva, affreschi, XV sec.jpg|Santa Maria-ի որմնանկարներից
Tessin2006 picture 049.jpg|Նավահանգիստը
Locarno Madonna del Sasso.jpg|Մադոննա դել Սասո եկեղեցին
Locarno-Antonio-Abate.jpg|Անտոնիո Աբատի եկեղեցին
Pinacoteca Casa Rusca.jpg|Պինակոտեկան
Piazza Grande Locarno.jpg|Մեծ հրապարակը կինոփառատոնի ժամանակ
La Ferreira (the ironworks).jpg|Գրասենյակային շենք


## Անվանի լոկառնոցիներ
140px|thumb|Օտտո Բրաուն, 1930
140px|thumb|Միրկո Էլիս, 1953
140px|thumb|Օլիվեր Նոյվիլ, 2014
* Ջուզեպե Անտոնիո Օրելլի (1700 կամ 1706 – մահացել է 1776-ից հետո ) - նկարիչ
* Ֆրանց Անտոն Բուզետելլի (1723 – 1763) -1754 թվականից Նիմֆենբուրգի (Բավարիա) հախճապակու գործարանի մոդելավորող
* Ջովանի Բատիստա Պիոդա (1808 – 1882) - շվեյցարացի քաղաքական գործիչ, Շվեյցարիայի դաշնային խորհրդի անդամ 1857–1864 թթ.
* Օտտո Բրաուն (1872–1955) - գերմանացի քաղաքական գործիչ, Պրուսիայի վարչապետ 1920-ից 1932 թթ., 1933 թվականից ատրել է աքսորում
* Կառլ Ռապպ (1882–1962) - Rapp Motorenwerke GmbH ընկերության հիմնադիր և սեփականատեր
* Տերեզինա Բոնտեմպի (1883–1968) - գրող, խմբագիր
* Ֆրից Գլառներ (1899–1972) - նկարիչ
* Ռոբերտ Գիլբերտ (1899–1978) - կոմպոզիտոր, քնարերգու, երգիչ, դերասան
* Ռեմո Ռոսսի - (1909 – 1982) - քանդակագործ 
* Պատրիսիա Հայսմիթ (1921-1995) - գրող, 1982-ից ապրել է Լոկառնոյում
* Միրկո Էլիս (1923 – 2014) - դերասան
* Վալո Լյուոնդ (1927–2012) - դերասան
* Օլիվեր Նոյվիլ (ծնվ. 1973 թ.) - նախկին ֆուտբոլիստ

## Քույր քաղաքներ

## Ծանոթագրություններ

## Արտաքին հղումներ

*Official Website of Ascona-Locarno Tourism
*Լոկառնոյի հին քաղաքամասը 
*Photo tour of the Astrovia Locarno
*Castello Visconteo information
* Պաշտոնական կայքէջը

## Աղբյուրներ
* Британская энциклопедия

Կատեգորիա:Շվեյցարիայի բնակավայրեր
Կատեգորիա:Շվեյցարիայի քաղաքներ
Կատեգորիա:Տիչինո կանտոնի բնակավայրեր